'થોડા વર્ષો પહેલાં દિલ્હીમાં નવી પાર્ટી જન્મી, લોકોને લાગ્યું ઓહો શું કામ કરશે! એ ભાઇ સમાચારમાં રહેવા રોજ કોઇને કોઇ વ્યક્તિને ગાળ આપતા. મને થયું કે, કોંગ્રેસીઓમાં આ કુટેવ તો નથી. પરંતુ એ લોકોએ પણ એ જ ચાલુ કર્યું છે. પરાજય તો થાય, ગુજરાતની જનતાએ પહેલા પણ કોઇ દિવસ તમને સ્વીકાર્યા નહોતા, તો હવે શું સ્વીકારવાની હતી? તેમણે સરદાર પટેલનું અપમાન તો કર્યું જ, ગુજરાતને પણ ખૂબ અન્યાય કર્યો છે. મણિબહેનની ડાયરી જુઓ તો બધાને ખબર પડે કે, તમે સરદાર સાહેબ સાથે કેવો વ્યવહાર કર્યો હતો! બીજાને પૂછવાની જરૂર નથી. મોરારજીભાઇ દેસાઇનું પણ અપમાન કર્યું. તેમણે નિવેદન આપ્યું છે કે, મને રિંગણા-બટાકાની જેમ કાઢી મૂક્યો.'